Lieta T-304/09

Tilda Riceland Private Ltd

pret

Iekšējā tirgus saskaņošanas biroju (preču zīmes, paraugi un modeļi) (ITSB)

“Kopienas preču zīme — Iebildumu process — Kopienas grafiskas preču zīmes “BASmALI” reģistrācijas pieteikums — Agrāka nereģistrēta preču zīme un agrāks apzīmējums “BASMATI” — Relatīvs atteikuma pamatojums — Regulas (EK) Nr. 40/94 8. panta 4. punkts (tagad-Regulas (EK) Nr. 207/2009 8. panta 4. punkts)”

Sprieduma kopsavilkums

Kopienas preču zīme – Kopienas preču zīmes definīcija un iegūšana – Relatīvi atteikuma pamatojumi – Nereģistrētas preču zīmes vai cita apzīmējuma, ko izmanto komercdarbībā, īpašnieka iebildumi – Nosacījumi – Iebildumu iesniedzēja pierādījumi par tiesību uz apzīmējumu iegūšanu – Valsts tiesību, uz kurām veikta atsauce iebildumu pamatošanai, ņemšana vērā

(Padomes Regulas Nr. 40/94 8. panta 4. punkts)

Saskaņā ar Regulas Nr. 40/94 par Kopienas preču zīmi 8. panta 4. punktu, ja nereģistrētas preču zīmes vai cita apzīmējuma, ko izmanto attiecīgajā nozarē [komercdarbībā] un kas nav tikai vietējas nozīmes, īpašnieks iebilst, pieprasīto preču zīmi nereģistrē, ja, ciktāl uz attiecīgo apzīmējumu attiecas valsts tiesību akti, pirmkārt, tiesības uz šo apzīmējumu ir iegūtas pirms Kopienas preču zīmes reģistrācijas pieteikuma iesniegšanas vai, attiecīgā gadījumā, prioritātes datuma attiecībā uz Kopienas preču zīmes reģistrācijas pieteikumu un, otrkārt, šis apzīmējums piešķir tā īpašniekam tiesības aizliegt kādas jaunākas preču zīmes izmantošanu. No tā izriet, ka viens no Regulas Nr. 40/94 8. panta 4. punkta piemērošanas nosacījumiem ir tāds, ka iebildumu iesniedzējam ir jāpierāda, ka viņš ir apzīmējuma, uz kuru ir balstīti tā iebildumi, īpašnieks. Šis nosacījums nozīmē, ka iebildumu iesniedzējam ir jāpierāda tiesību uz minēto apzīmējumu iegūšana. Šīm tiesībām saskaņā ar minēto tiesību normu ir jādod iespēja aizliegt jaunākas preču zīmes izmantošanu. Jautājumu par to, vai iebildumu iesniedzējs ir ieguvis tiesības uz nereģistrētu preču zīmi vai komercdarbībā izmantotu apzīmējumu – un tātad, vai viņš ir apzīmējuma, uz kuru atsaucas minētās tiesību normas izpratnē, īpašnieks – nevar atrisināt, neņemot vērā valsts tiesības, ar kurām ir pamatoti iebildumi. Šajā kontekstā piemērojamo valsts tiesību loma ir definēt tiesību uz apzīmējumu, uz kura balstīti atbilstoši minētajai tiesību normai celtie iebildumi, iegūšanas veidus.

(sal. ar 16., 17. un 22. punktu)

Lieta T-304/09

Tilda Riceland Private Ltd

pret

Iekšējā tirgus saskaņošanas biroju (preču zīmes, paraugi un modeļi) (ITSB)

“Kopienas preču zīme — Iebildumu process — Kopienas grafiskas preču zīmes “BASmALI” reģistrācijas pieteikums — Agrāka nereģistrēta preču zīme un agrāks apzīmējums “BASMATI” — Relatīvs atteikuma pamatojums — Regulas (EK) Nr. 40/94 8. panta 4. punkts (tagad-Regulas (EK) Nr. 207/2009 8. panta 4. punkts)”

Sprieduma kopsavilkums

Kopienas preču zīme – Kopienas preču zīmes definīcija un iegūšana – Relatīvi atteikuma pamatojumi – Nereģistrētas preču zīmes vai cita apzīmējuma, ko izmanto komercdarbībā, īpašnieka iebildumi – Nosacījumi – Iebildumu iesniedzēja pierādījumi par tiesību uz apzīmējumu iegūšanu – Valsts tiesību, uz kurām veikta atsauce iebildumu pamatošanai, ņemšana vērā

(Padomes Regulas Nr. 40/94 8. panta 4. punkts)

Saskaņā ar Regulas Nr. 40/94 par Kopienas preču zīmi 8. panta 4. punktu, ja nereģistrētas preču zīmes vai cita apzīmējuma, ko izmanto attiecīgajā nozarē [komercdarbībā] un kas nav tikai vietējas nozīmes, īpašnieks iebilst, pieprasīto preču zīmi nereģistrē, ja, ciktāl uz attiecīgo apzīmējumu attiecas valsts tiesību akti, pirmkārt, tiesības uz šo apzīmējumu ir iegūtas pirms Kopienas preču zīmes reģistrācijas pieteikuma iesniegšanas vai, attiecīgā gadījumā, prioritātes datuma attiecībā uz Kopienas preču zīmes reģistrācijas pieteikumu un, otrkārt, šis apzīmējums piešķir tā īpašniekam tiesības aizliegt kādas jaunākas preču zīmes izmantošanu. No tā izriet, ka viens no Regulas Nr. 40/94 8. panta 4. punkta piemērošanas nosacījumiem ir tāds, ka iebildumu iesniedzējam ir jāpierāda, ka viņš ir apzīmējuma, uz kuru ir balstīti tā iebildumi, īpašnieks. Šis nosacījums nozīmē, ka iebildumu iesniedzējam ir jāpierāda tiesību uz minēto apzīmējumu iegūšana. Šīm tiesībām saskaņā ar minēto tiesību normu ir jādod iespēja aizliegt jaunākas preču zīmes izmantošanu. Jautājumu par to, vai iebildumu iesniedzējs ir ieguvis tiesības uz nereģistrētu preču zīmi vai komercdarbībā izmantotu apzīmējumu – un tātad, vai viņš ir apzīmējuma, uz kuru atsaucas minētās tiesību normas izpratnē, īpašnieks – nevar atrisināt, neņemot vērā valsts tiesības, ar kurām ir pamatoti iebildumi. Šajā kontekstā piemērojamo valsts tiesību loma ir definēt tiesību uz apzīmējumu, uz kura balstīti atbilstoši minētajai tiesību normai celtie iebildumi, iegūšanas veidus.

(sal. ar 16., 17. un 22. punktu)